**Ministru kabineta noteikumu projekta “Grozījums Ministru kabineta 2010. gada 21. jūnija noteikumos Nr. 554 “Noteikumi par valstīm, kuru pilsoņiem, izsniedzot vīzu vai uzturēšanās atļauju, veic papildu pārbaudi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījums Ministru kabineta 2010. gada 21. jūnija noteikumos Nr. 554 “Noteikumi par valstīm, kuru pilsoņiem, izsniedzot vīzu vai uzturēšanās atļauju, veic papildu pārbaudi””(turpmāk – Projekts) mērķis ir precizēt to valstu sarakstu, kuru pilsoņiem pie vīzu vai uzturēšanās atļauju izsniegšanas veic papildu pārbaudi atbilstoši Drošības policijas un Satversmes aizsardzības biroja sniegtajai informācijai par nepieciešamajām izmaiņām.Projekts paredz svītrot divas teritorijas no Ministru kabineta 2010. gada 21. jūnija noteikumu Nr.554 “Noteikumi par valstīm, kuru pilsoņiem, izsniedzot vīzu vai uzturēšanās atļauju, veic papildu pārbaudi” (turpmāk – Noteikumi) pielikumā esošo valstu saraksta.Projektam nav noteikts spēkā stāšanās termiņš. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Imigrācijas likuma 4. panta devītā daļa paredz, ka Ministru kabinets nosaka to valstu sarakstu, kuru pilsoņiem, izsniedzot vīzu vai uzturēšanās atļauju, tiek veikta papildu pārbaude. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu 2.1 punkts paredz, ka Drošības policija sadarbībā ar Satversmes aizsardzības biroju ne retāk kā reizi trijos gados pārskata Noteikumu pielikumā esošo valstu sarakstu un informē iekšlietu ministru par tajā nepieciešamajām izmaiņām.Tā kā apstākļi, kas bija par pamatu tam, lai veiktu papildu pārbaudi vīzas vai uzturēšanās atļauju izsniegšanai, Noteikumu pielikumā esošā saraksta valstīs mainās, Drošības policija sadarbībā ar Satversmes aizsardzības biroju ir pārskatījusi Noteikumu pielikumā esošo valstu sarakstu un to precizē.Pēdējo gadu laikā Ziemeļu Kaukāzā notiekošā bruņotā konflikta ietekme uz Eiropā dzīvojošās diasporas radikalizāciju ir samazinājusies. Ziemeļu Kaukāzā, tostarp Kabarda-Balkārijā un Karačaja-Čerkesijā ir samazinājusies teroristu grupējumu aktivitāte un teroristi nozīmīgus uzbrukumus nav veikuši. Nozīmīgākās teroristu aktivitātes notiek citos Ziemeļu Kaukāza apgabalos – Čečenijā, Dagestānā, Ingušijā un Ziemeļosetijā, kas Noteikumos jau ir noteiktas par Krievijas Federācijas teritorijām, uz kurām attiecas Noteikumu nosacījumi par papildu pārbaudi, izsniedzot vīzu vai uzturēšanās atļauju. Līdz ar to šobrīd Noteikumi nav jāpapildina ar citām Krievijas Federācijas teritorijām.Ņemot vērā apdraudējuma līmeņa samazināšanos, Projekts paredz izslēgt no Noteikumu pielikuma 15. punkta Krievijas Federācijas teritorijas – Kabarda-Balkārijas Republiku, Karačaja-Čerkesijas teritoriju.  |
| 3. | Projekta izstrādē iesaistītās institūcijas | Drošības policija, Satversmes aizsardzības birojs.  |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Informācija par Projektā skarto personu skaitu atsevišķi netiek apkopota un uzskaitīta. Paredzētais normatīvais regulējums attieksies uz personām, kuras vēlēsies saņemt vīzu vai uzturēšanās atļauju un ir no valstīm, kam saskaņā ar Noteikumos noteikto nepieciešams veikt papildu pārbaudi. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Iekšlietu ministrija, Pilsonības un migrācijas lietu pārvalde, Drošības policija un Satversmes aizsardzības birojs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta. Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Iekšlietu ministrs R. Kozlovskis

Vīza: valsts sekretārs D. Trofimovs

12.06.2018. 14:40

632

67208949, juristi@dp.gov.lv